एशेज के पहले टेस्ट में जड़ा अपना 30वां शतक
इंग्लैंड के बल्लेबाज जो रूट ने शुक्रवार से शुरू हुई पहले टेस्ट में ऑस्ट्रेलिया के खिलाफ पहले टेस्ट में 152 गेंदों पर नाबाद 118 रन की पारी खेली। यह उनकी टेस्ट क्रिकेट का 30वां शतक है। इसके साथ ही उन्होंने ब्रैडमैन के 29 शतकों कोAshes 2023: Joe Root overtakes Bradman in Test century list with 30th hundred
इंग्लैंड के बल्लेबाज जो रूट ने शुक्रवार से शुरू हुए पहले टेस्ट में ऑस्ट्रेलिया के खिलाफ 152 गेंदों पर नाबाद 118 रन की पारी खेली। यह उनके टेस्ट क्रिकेट का 30वां शतक है। इसके साथ ही उन्होंने ब्रैडमैन के 29 शतकों के रिकॉर्ड को भी पीछे छोड़ दिया है। इससे पहले उन्होंने भारत के विराट कोहली और न्यूजीलैंड के केन विलियमसन को पीछे छोड़ा था। दोनों के 28-28 शतक हैं।
सचिन तेंदुलकर टेस्ट में सबसे ज्यादा शतक लगाने वाले बैटर
1948 तक टेस्ट क्रिकेट खेलने वाले सर डॉन ब्रैडमैन ने अपने करियर में कुल 29 टेस्ट शतक लगाए थे। वहीं टेस्ट में सबसे ज्यादा शतक लगाने में सचिन तेंदुलकर सबसे ऊपर हैं। उनके नाम 51 शतकों का रिकॉर्ड है। रूट अब संयुक्त रूप से 10वें स्थान पर आ गए हैं। एक्टिव क्रिकेटर्स में उनसे ऊपर सिर्फ स्टीव स्मिथ हैं, जिनके नाम 31 टेस्ट शतक दर्ज हैं। वहीं वे सबसे ज्यादा शतक लगाने के मामले में इंग्लैंड के दूसरे बैटर हैं। उनसे ज्यादा एलिस्टर कुक ने 33 शतक लगाए हैं।
इंग्लैंड ने 393 रन पर पारी घोषित की
इंग्लैंड ने टॉस जीत कर पहले बल्लेबाजी की। इंग्लैंड की ओर से जैक क्रॉले और बेन डकेट ने ओपनिंग की। बेन डकेट चौथे ही ओवर में जोश हेजलवुड का शिकार बन गए। डकेट 12 रन बना कर आउट हुए। इसके बाद क्रॉले और ऑली पोप के बीच अर्धशतकीय साझेदारी हुई। ऑली पोप 31 रन बना कर और क्रॉले 61 रन बना कर आउट हुए। जो रूट आए और 118 रन की नाबाद पारी खेली। हैरी ब्रूक 32 रन और कप्तान बेन स्टोक्स 1 रन बना कर आउट हुए।
विकेटकीपर जॉनी बयरेस्टो ने शानदार 78 रन की पारी खेली। मोईन अली और स्टुअर्ट ब्रॉड 18 और 16 रन बना कर आउट हुए। ओली रॉबिंसन 17 रन बना कर रूट के साथ नाबाद रहे। इंग्लैंड ने 393 रन पर पारी घोषित कर दी।